27 ຄົນແລ້ວ ເສຍຊີວິດ ຍ້ອນໄຂ້ຫວັດ ສັດປີກ ຢູ່ຈີນ 
ມີຜູ້ເສຍຊີວິດ ຍ້ອນໄຂ້ຫວັດສັດປີກ ສາຍພັນໃໝ່ ຢູ່ຈີນ 27 ຄົນແລ້ວ ແລະປ່ວຍຕິດເຊື້ອດັ່ງກ່າວອີກ 120 ກວ່າຄົນ.
ໄຂ້ຫວັດສັດປີກສາຍພັນໃໝ່ ທີ່ພວມແຜ່ລະບາດຢູ່ຈີນ ໄດ້ເອົາຊີ ວິດຜູ້ເຄາະຮ້າຍ ຄົນທີ 27 ແລ້ວ ສື່ມວນຊົນຂອງທາງການຈີນ ລາຍງານ ໃນວັນພະຫັດວານນີ້ວ່າ ເຊື້ອໄວຣັສຮ້າຍແຮງ H7N9 ໄດ້ເອົາຊີວິດຜູ້ຊາຍອາຍຸ 55 ປີຄົນ ນຶ່ງທີ່ແຂວງ Henan ໃນພາກກາງຂອງຈີນ ເຈົ້າໜ້າທີ່ເວົ້າວ່າ ຜູ້ ກ່ຽວໄດ້ເສຍຊີວິດ ທັງໆທີ່ໄດ້ຮັບການປິ່ນປົວເປັນຢ່າງດີ ມາຮອດປັດຈຸບັນນີ້ ມີຫຼາຍກວ່າ 120 ຄົນ ໄດ້ຕິດເຊື້ອໄວຣັສໄຂ້ ຫວັດສັດປີກສາຍພັນໃໝ່ສ່ວນໃຫຍ່ແມ່ນຢູ່ໃນພາກຕາເວັນອອກ ຂອງຈີນ ຜູ້ຊາຍຄົນນຶ່ງທີ່ໄຕ້ຫວັນກໍກວດພົບວ່າ ຕິດເຊື້ອໄວຣັສດັ່ງກ່າວ ແຕ່ເຈົ້າໜ້າທີ່ເຊື່ອ ວ່າ ຜູ້ກ່ຽວໄດ້ ຕິດເຊື້ອໄຂ້ຫວັດສັດປີກ ໃນລະຫວ່າງທີ່ເດີນທາງໄປຈີນ ອົງການອະນາໄມໂລກເອີ້ນເຊື້ອໄວຣັສສາຍພັນໃໝ່ H7N9 ວ່າ ເປັນນຶ່ງໃນບັນດາເຊື້ອໄວ ຣັສໄຂ້ຫວັດ ທີ່ຮ້າຍແຮງສຸດເທົ່າທີ່ເຄີຍພົບເຫັນມາ ບໍ່ຄືກັນກັບເຊື້ອໄວຣັສໄຂ້ຫວັດອື່ນໆ ທີ່ໄດ້ສ້າງບັນຫາໃຫ້ແກ່ລະບົບຫາຍໃຈສ່ວນເທິງເຊັ່ນ ໄອແລະຕັນດັງແຕ່ເຊື້ອໄວຣັສສາຍພັນໃໝ່ຊໍ້າພັດໂຈມຕີລະບົບຫາຍໃຈສ່ວນລຸ່ມເຊັ່ນປອດ ທີ່ພາໃຫ້ເກີດອາການໄຂ້ສູງ ແລະປອດບວມເປັນຕົ້ນ